REPUBLIKA HRVATSKA

KOPRIVNIČKO-KRIŽEVAČKA ŽUPANIJA

OSNOVNA ŠKOLA KLOŠTAR PODRAVSKI

1. SVIBNJA 50

48 362 KLOŠTAR PODRAVSKI

KLASA: 112-02/22-01/95

URBROJ:2137-38-01/22-1

Kloštar Podravski, 12. listopada 2022. godine

Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 16/12, 86/12, 94/13, 152/14, 7/17., 68/18., 98/19. i 64/20.) te članka 6. i 7. Pravilnika o postupku zapošljavanja Osnovne škole Kloštar Podravski, Osnovna škola Kloštar Podravski, 1. svibnja 50, raspisuje

**N A T J E Č A J**

**za zasnivanje radnog odnosa na radnom mjestu**

**UČITELJ/ICA NJEMAČKOG JEZIKA** na određeno puno radno vrijeme od 40 sati tjedno -1 izvršitelj/ica, zamjena

Na natječaj se mogu javiti osobe oba spola u skladu s člankom 13. Zakona o ravnopravnosti spolova ("Narodne Novine" broj: 82/08. i 69/17.), a izrazi koji se koriste u ovom natječaju za osobe u muškom rodu upotrijebljeni su neutralno i odnose se na muške i ženske osobe.

**UVJETI:**

1. opći uvjeti sukladno članku 19. i članku 23. stavku 1. Zakona o radu („Narodne novine 93/14, 127/17, 98/19.)
2. posebni uvjeti propisani člankom 105. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 16/12, 86/12, 94/13, 152/14, 7/17.,68/18., 98/19. i 64/20).
3. radni odnos ne može zasnovati osoba za koju postoje zapreke iz članka 106. Zakona o odgoju i obrazovanju u osnovnoj i srednjoj školi („Narodne Novine“ broj: 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19 i 64/20).
4. učitelj njemačkog jezika mora imati obrazovanje u skladu s odredbama članka 7. Pravilnika o odgovarajućoj vrsti obrazovanja učitelja i stručnih suradnika u osnovnoj školi („Narodne Novine“ broj: 6/19, 75/20).

**Uz vlastoručno potpisanu prijavu** na natječaj kandidati su dužni priložiti:

1. životopis (vlastoručno potpisan)
2. dokaz o stečenoj vrsti i stupnju stručne spreme (diploma)
3. dokaz o državljanstvu (domovnica)
4. uvjerenje da se protiv kandidata ne vodi kazneni postupak glede zapreka za zasnivanje radnog odnosa iz čl. 106. Zakona o odgoju i obrazovanju u osnovnoj i srednjoj školi („Narodne novine“ broj: 87/08, 86/09, 92/10, 105/10, 90/11, 5/12, 16/12, 86/12, 26/12, 94/13, 152/14., 7/17 i 68/18, 98/19, 64/20.), **(ne starije od 6 mjeseci)**
5. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje **(ne starije od dana objave natječaja)**

Kandidati koji će se u prijavi pozivati na pravo prednosti pri zapošljavanju prema posebnim propisima, dužni su priložiti svu potrebnu dokumentaciju prema posebnom zakonu.

Osoba koja se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19 i 84/21), članku 48. stavku 1.-3. Zakona o civilnim stradalnicima iz Domovinskog rata (Narodne novine broj 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) dužna je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Osoba koja se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužna je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103.st.1.Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osoba koja se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49.st.1.Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Isprave se prilažu u neovjerenom presliku, a prije izbora kandidata predočit će se izvornik.

Natječajna dokumentacija se neće vraćati kandidatima.

Kandidati koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja dužni su pristupiti procjeni odnosno testiranju sukladno odredbama Pravilnika o postupku zapošljavanja u Osnovnoj školi Kloštar Podravski: <http://os-klostar-podravski.skole.hr/upload/os-klostar-podravski/images/static3/1369/File/Pravilnik%20o%20postupku%20zapo%C5%A1ljavanja.PDF>

Ako kandidat ne pristupi procjeni odnosno testiranju smatra se da je odustao od prijave na natječaj. Ako se na natječaj prijavi samo jedan kandidat, prema odluci ravnatelja ne mora se provesti procjena odnosno vrednovanje.

O načinu, datumu i vremenu procjene odnosno testiranja kandidati će biti obaviješteni putem e-mail adrese koju su kandidati dužni navesti u prijavi i na mrežnoj stranici Osnovne škole Kloštar Podravski <http://os-klostar-podravski.skole.hr/> najkasnije pet (5) dana prije testiranja.

Prijavom na natječaj kandidati daju privolu Osnovnoj školi Kloštar Podravski da se njegovi podaci prikupljaju, obrađuju, objavljuju i čuvaju u svrhu provedbe natječajnog postupka sukladno propisima o zaštiti osobnih podataka.S osobnim podacima kandidata prijavljenih na natječaj postupat ćemo sukladno Općoj uredbi o zaštiti podataka (EU GDPR) i Zakonu provedbi opće uredbe o zaštiti podataka („Narodne novine“ broj 42/18.), uz primjenu odgovarajućih organizacijskih i tehničkih mjera zaštite osobnih podataka od neovlaštenog pristupa, zlouporabe, otkrivanja, gubitka ili uništenja.

Prijave s dokazima o ispunjavanju uvjeta natječaja dostavljaju se u zatvorenoj omotnici neposredno ilipoštom u roku od osam (8) dana od dana objave natječaja na mrežnoj stranici i oglasnoj ploči Hrvatskog zavoda za zapošljavanje te na mrežnim stranicama i oglasnoj ploči Osnovne škole Kloštar Podravski na adresu:

**Osnovna škola Kloštar Podravski**

**1. svibnja 50**

**48 362 Kloštar Podravski**

**s naznakom „za natječaj – učitelj/ica njemačkog jezika“**

**Natječaj je otvoren od 12. 10. do 20. 10. 2022. godine.**

Urednom prijavom smatra se prijava koja sadrži sve podatke i priloge navedene u natječaju te ispunjava formalne uvjete iz natječaja.

Nepotpune i/ili nepravovremene prijave neće se razmatrati, odnosno prijave koje ne sadrže sve tražene dokumente, kao i prijave koje pristignu izvan roka neće se razmatrati te se osoba koja podnese takvu prijavu neće smatrati kandidatom prijavljenim na natječaj.

Rezultati natječaja biti će objavljeni na mrežnoj stranici škole: <http://os-klostar-podravski.skole.hr/> .

RAVNATELJ

 Mirko Šandrovčan, dipl.ing.